CELEX: C2006/022/10
Language: da
Date: 2006-01-28 00:00:00
Title: Sag C-394/05: Sag anlagt den  9. november 2005  af Kommissionen for De Europæiske Fællesskaber mod Den Italienske Republik

28.1.2006   
            
            
               DA
            
            
               Den Europæiske Unions Tidende
            
            
               C 22/5
            
         Sag anlagt den 9. november 2005 af Kommissionen for De Europæiske Fællesskaber mod Den Italienske Republik
   (Sag C-394/05)
   (2006/C 22/10)
   Processprog: italiensk
   Ved De Europæiske Fællesskabers Domstol er der den 9. november 2005 anlagt sag mod Den Italienske Republik af Kommissionen for De Europæiske Fællesskaber ved D. Recchia og M. Konstantinidis, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1)
            
            
               Det fastslås, at Den Italienske Republik har tilsidesat sine forpligtelser i henhold til artikel 2, stk. 2 og 5, artikel 3, stk. 5, artikel 4, stk. 2, litra a), sammenholdt med bilag II, artikel 5, stk. 1 og 4, artikel 6, stk. 3, litra a), og stk. 4, artikel 7, stk. 1 og 2, artikel 8, stk. 3 og 4, artikel 10, stk. 3, samt artikel 12, stk. 2, i Europa-Parlamentets og Rådets direktiv 2000/53/EF af 18. september 2000 om udrangerede køretøjer (1), idet den har vedtaget lovdekret nr. 209 af 24. juni 2003, hvorved bestemmelserne i direktiv 2000/53/EF gennemføres i national ret på en måde, som er uforenelig med selve direktivet.
            
         
               2)
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen for De Europæiske Fællesskaber anlagde den 7. november 2005 sag ved De Europæiske Fællesskabers Domstol med påstand om, at det fastslås, at Den Italienske Republik har tilsidesat sine forpligtelser i henhold til artikel 2, stk. 2 og 5, artikel 3, stk. 5, artikel 4, stk. 2, litra a), sammenholdt med bilag II, artikel 5, stk. 1 og 4, artikel 6, stk. 3, litra a), og stk. 4, artikel 7, stk. 1 og 2, artikel 8, stk. 3 og 4, artikel 10, stk. 3, samt artikel 12, stk. 2, i Europa-Parlamentets og Rådets direktiv 2000/53/EF af 18. september 2000 om udrangerede køretøjer, idet den ikke har truffet alle nødvendige foranstaltninger for
   
               —
            
            
               at definere udrangerede køretøjer og deres behandling i overensstemmelse med direktivet
            
         
               —
            
            
               at inkludere trehjulede motorkøretøjer i lovdekretet, der gennemfører direktivet
            
         
               —
            
            
               med tydelighed at anføre, at farlige materialer og komponenter som fastsat i bilag II til direktivet fjernes fra køretøjer inden videre behandling
            
         
               —
            
            
               så vidt det er teknisk muligt, på egnede indsamlingssteder at sørge for indsamling af udskiftede komponenter, der udgør affald, fra reparationer af personbiler
            
         
               —
            
            
               i forhold til udstedelsen af skrotningsattester at sikre, at de udstedes af anerkendte behandlingsvirksomheder som fastsat i direktivets artikel 6. Udstedelsen af disse attester synes heller ikke at være en betingelse for afmelding af udrangerede køretøjer, som påkrævet i medfør af direktivet
            
         
               —
            
            
               at sikre, at producenterne dækker alle, eller en væsentlig del af, omkostningerne ved gennemførelsen af en ordning om omkostningsfrit at aflevere udrangerede køretøjer
            
         
               —
            
            
               at gøre farlige komponenter i udrangerede køretøjer ufarlige inden behandling
            
         
               —
            
            
               at gøre genvinding til den højest prioriterede blandt nyttiggørelsesformerne af de omhandlede køretøjer
            
         
               —
            
            
               at udelukke særlige bestemmelser i direktivet, som er nævnt heri, fra at blive gennemført ved aftaler som omhandlet i direktivets artikel 10
            
         
               —
            
            
               at oprette en ordning til kontrol og vurdering, som er nødvendig for at evaluere opfyldelsen af de i direktivet opstillede mål, således at disse mål er opfyldt inden 1. januar 2006
            
         
               —
            
            
               at fastslå, at de oplysninger, som producenter af køretøjer og komponenter skal fremlægge, er i overensstemmelse med de oplysninger, behandlingsvirksomhederne behøver
            
         
               —
            
            
               at gennemføre forpligtelsen til løbende at overvåge de opnåede resultater og at meddele sådanne resultater til Kommissionen, og tilsvarende at gennemføre forpligtelsen til at den kompetente myndighed træffer foranstaltninger til at undersøge de opnåede resultater i henhold til en aftale.
            
         Kommissionen har også nedlagt påstand om, at Den Italienske Republik tilpligtes at betale sagens omkostninger.
   
      (1)  EFT L 269 af 21.10.2000, s. 34.